**Latvijas petanka spēlētāju atlases turnīra nolikums dalībai Pasaules čempionātā vienspēlēs un dubultspēlēs**

**Vieta, Laiks:** Ādaži, Podnieki, 2017. gada 14. un 15. janvāris

**Tiesneši:** Galvenais tiesnesis Žans Klave, tiesneši Raivis Stepiņš, Edgars Silovs.

**Turnīra spēļu sākums:** Pirmās spēles pāru izloze plkst. 9.50, spēļu sākums plkst. 10.00

**Vienas spēles ilgums:** 60min + kašonets. Ja jebkurā spēlē pēc noteiktā laika un papildus kašoneta izspēles ir neizšķirts, tad komandas papildus izspēlē nosaka uzvarētāju.

Spēles notiek pēc jaunajiem FIPJP noteikumiem, vienādi sporta tērpi nav obligāta prasība.

**Pirmajā posmā** sieviešu un vīriešu dubultspēļu pāri izspēlē septiņas spēles pēc datorprogrammas Šveices sistēmas principa**.**

**Otrajā posmā,** ņemot vērā pirmā posma izcīnītās vietas**,** piedalās:

8 labākās vīriešu un sieviešu komandas un spēlē katra ar katru.

**Rezultātu vērtēšana.**

Komanda, kura otrajā posmā ieguva vairāk punktu, ir posma uzvarētājs. Vienādu punktu gadījumā augstāku vietu ieņem tā komanda, kura ir uzvarējusi savstarpējā spēlē vai vairāku komandu gadījumā iesaistīto savstarpējās spēlēs. Ja šis rādītājs ir vienāds, tad augstāk ir komanda, kurai ir labāka iegūto un zaudēto spēļu punktu summa otrā posma visās spēlēs.

 Atlases turnīra uzvarētājs ir tā komanda, kurai mazākā vietu summa abos posmos. Ja šis rādītājs ir vienāds, tad augstāk ir komanda, kurai ir vairāk uzvaru abos posmos; ja arī tad vienādi, tad tā komanda, kurai labāka iegūto un zaudēto spēļu punktu summa otrā posma visās spēlēs.

**Komandas pieteikums.**

 Abu turnīru uzvarētāji, kā labākie LV atlasē**,** līdz **19. janvārim** nosūta pieteikumu uz LPSF un ar Valdes lēmumu tiks apstiprināts delegācijas sastāvs.